भाजपा के वादों की सरकार से ज्यादा विपक्ष को हो रही चिंता
भाजपाप्रदेशाध्यक्ष सुभाष बराला ने चुनाव से पहले भाजपा के वादों पर विपक्ष के सवाल उठाने पर कहा कि वादों पर भाजपा से ज्यादा विपक्ष परेशान है। भाजपा ने जनता से जो वादे किए थे, वे पांच साल के लिए किए थे। पांच साल में दोबारा जब जनता के बीच जाएंगे, तब हर वादे का हिसाब देंगे। सोमवार को शहर की पार्टी कार्यालय पहुंचे सुभाष बराला ने कहा कि दरअसल विपक्ष इस बात से परेशान है कि सरकार बढ़िया ढंग से काम कर रही है। ऐसे में जब विपक्ष को कोई मुद्दा नहीं मिला तो बेबुनियाद आरोप लगाने शुरू कर दिए। उन्होंने कहा कि चुनावी वादों को लेकर भाजपा ज्यादा चिंतित है, इसलिए विपक्ष को चिंतित होने की जरूरत नहीं है। उन्होंने कहा कि सरकारी पूरी ईमानदारी और पारदर्शिता के साथ काम कर रही है। एक दिन पहले ही पूर्व सीएम भूपेंद्र सिंह हुड्डा ने भाजपा के चुनावी वादों पर सवाल उठाया था।
वहीं, भाजपा प्रदेशाध्यक्ष ने गुड़गांव में एक कॉलेज छात्रा के अपहरण की घटना को निंदनीय बताया। उन्होंने कहा कि सरकार का पूरा प्रयास है कि प्रदेश में आपराधिक घटनाओं में कमी आए। जहां तक प्रदेश में असुरक्षा का सवाल है तो असुरक्षा की भावना सिर्फ हुड्डा और चौटाला परिवार में है। हरियाणा में मंत्रियों में महंगी गाड़ियां दिए जाने पर भी बराला ने प्रतिक्रिया दी। उन्होंने कहा कि मंत्रियों को कानून के दायरे में रहकर ही गाड़ियां दी गई हैं और मंत्री जनता की सेवा कर रहे हैं।
सुभाष बराला।
hin_Deva hin_Deva hin_Deva awa_Deva